open-index/open-wikipedia-markdown huggingface dataset:
Wolfgang Völz

Da **Wolfgang Völz** (* 16. August 1930 z Danzig-Langfuhr; † 2. Mai 2018 z Berlin) woa a deitscha Fernseh- und Fuimschauspuia, wo zweng seina markantn Stimm aa ois Synchronsprecha gfrogt woa.

## Im Netz
* Da Wolfgang Völz af da Internet Movie Database
Hansi Kraus

Da **Hansi Kraus**, eingtli *Hans Krause* (* 26. Juni 1952 in Gliwice, Poln) is a deitscha Schauspuia. Im Johr 1964 hod a s Pseudonym *Hansi Kraus* dahoidn, wei da Fuimproduzent Franz Seitz gmoant hod, dass oana mit am so preißischn Nam an boarischn Nationaldichta Ludwig Thoma im Fuim *[[Lausbubengeschichten]]* net dorstöin kunnt. Mit dera Roin und da Roin in *Die Lümmel von der ersten Bank* is er bsondas bekannt worn.

## Im Netz
* Hansi Kraus af da Internet Movie Database
Café Schwarzenberg

S **Café Schwarzenberg** is a Kafäähaus im 1. Beziak Innare Stod. Es liegt aun da Ringstrossn, aum Kärntner Ring 17, gengiwa vaum Schwoazznbeagplotz.

S Schwoazznbeag woa nia a Kinstlakafäähaus. Es gibt owa aun meararn Dogn Kafäähausmusik. Oft gibts aa Lesungen und Ausstöllungen. S Schwoazznbeag is a berühmt fia sei Kodafrühstück wearend da Ballsaison. Do kaun ma si ob viare in da Frua mit an klaan Gulasch und an Seidl Bia steakn.

## Literatua
* Felix Czeike: *Historisches Lexikon Wien*. Band 1. Verlag Kremayr & Scheriau, Wean 1992, ISBN 978-3-218-00543-2, S.&nbsp;540.
* Hans Veigl: *Wiener Kaffeehausführer*. Kremayr und Scheriau, Wean 1994, ISBN 978-3-218-00587-6.

## Im Netz

* Netzseitn vaum Café Schwarzenberg
Sendlinga Tor

As **Sendlinga Tor** (dt.: **Sendlinger Tor**) is's sidliche Stodtor vo da historischn Oidstod in Minga. Es liegd im sognenndn Hacknviadl om sidlichn End vo da Sendlinga Stroß, de a Tei vo da Noad-Sid-Magistroi duach de Mingara Oidstod is. Domid trennd's Sendlinga Tor de Oidstod vo da Isarvoastod. Direkd voam Sendlinga Tor liegd da Sendlinga-Tor-Plotz.

## Im Netz
* Sendlinga Tor af muenchen.de
Café Landtmann

S **Café Landtmann** is a Weana Kafäähaus. Es is im Eadgschoss vom Palais Lieben-Auspitz neman Burgtheata untabrocht und liegt aum Dr.-Karl-Lueger-Ring im 1. Beziak in Wean.

Des Café is anno 1873 vaum Cafétier Franz Landtmann ois ane vau „Wien’s eleganteste und größte Café-Localitäten“ eaeffnet wuan.

Im Landtmann san um de Joahundatwende da Gustav Mahler, da Peter Altenberg, da Sigmund Freud, da Felix Salten und da Emmerich Kálmán, späda in de 1960a Joa da Julius Raab, da Curd Jürgens, da Otto Preminger und de Romy Schneider, aa heit no san vü Schauspüla und Politika Staumgäste im Landtmann.

Seit 2003 is des Café Landtmann jeden Summa Schauplotz vaum Kafäähaustheata *Tinte & Kaffee*.

## Literatua
* Felix Czeike: *Historisches Lexikon Wien*. Band 1. Verlag Kremayr & Scheriau, Wean 1992, ISBN 978-3-218-00543-2, S.&nbsp;538.
* Hans Veigl: *Wiener Kaffeehausführer*. Kremayr und Scheriau, Wean 1994, ISBN 978-3-218-00587-6.

## Im Netz

*Café Landtmann
*Die neue Tribüne (Kölatheata)
*Tinte & Kaffee (Kafäähaustheata)
*Fotos vaum Café Landtmann
Isartor

'S **Isartor** is s östliche Stodor von da historischn Oidstod von Minga. Es steht af da Grenz zwischn Graggenaua Viertl und Angerviertl am östlichn End vo da Straß „Tal“, de Teil von da Soizstraß und damit von da Ost-West-Magistrale von da historischn Oidstod is. Im Isartor findt ma heit s Valentin-Musäum.
Biagasoi

Da **Biagasoi** (dt.: **Bürgersaal**) in da Mingna Oidstod, der inoffiziell aa "*Biagasoilkira*" gnennt wead, is da Bet- und Vasammlungssoi vo da *Marianischn Mannakongregation »Mariä Vakindigung« am Biagasoi z Minga*. Er is 1709/10 noch an Plan vo Giovanni Antonio Viscardi baut worn. Seit da Weih vom Hochoitor am 13. Mai 1778 wead da Soi ois Kira gnutzt.
DJ Ötzi

Da **DJ Ötzi**, bürgalich: **Gerhard Friedle** (* 7. Jenna 1971 in St. Johann in Tirol), is a estareichischa Entetainer, Pop- und Schlagasänga und Voiksmusika, der aa im Dancefloorbereich tätig is. Mit üba 16 Millionen verkaften CDs ghert er zu de erfolgreichstn Musika aus 'm deitschsprochign Raum.

## Im Netz
* Hoamseitn von DJ Ötzi
St. Peter (Minga)

De Pforrkiach **St. Peter** bzw. boarisch **St. Beda** is de ejteste dawähnte Pforrkiach vo Minga. Da Kiachtuam, dea wo ois *Oida Beda* bekannt is und manchmoi ois pars pro toto fias ganze Kiachngebaide gnutzt wead, zejht zua de wichtigstn Woarzoachn vo da Stod. De Kiach steht af 'm Bedasbeagl bzw. Petersbergl in da Nachn vom Marienplatz.
Café Westend

S **Café Westend** is a klassisches Kafäähaus im 7. Beziak Neibau aun da Eckn vaum Giatl und da Mariahüfa Strossn 128. Es liegt domit am End vau da längstn Einkaufsstrossn vau Wean, glei gengiwa vaum wichtigstn und gresstn Baunhof, im Westbaunhof.

Des Kafäähaus is im Zachariashof untabrocht. Des is a Eckzinshaus, des wos 1899 vaum Architekten Robert Prihuda baut wuan is.

## Literatua
* Bartel F. Sinhuber: *Zu Gast im alten Wien. Erinnerungen an Hotels, Wirtschaften und Kaffeehäuser, an Bierkeller, Weinschenken und Ausflugslokale.* Amalthea, Wean 1997, ISBN 3-85002-409-1, S.&nbsp;108.
* Felix Czeike: *Historisches Lexikon Wien.* Band 1. Verlag Kremayr & Scheriau, Wean 1992, ISBN 978-3-218-00543-2, S.&nbsp;542.

## Im Netz

* Website des ''Cafe Westend.''
* ''Café Westend.'' Beschreibung in: *Planet Vienna.*
* ''Cafe Westend in Wien.'' Bericht eines Reisenden in: *travelwriter.at.*
* Fotos aus dem Café Westend

## Beleg
Feldherrnhalle

De **Feldherrnhalle** is a Loggia am sidlichn End vom Odeonsplatz in da Maxvorstod in Minga. Da Bereich ghert zur Fuaßgängazone und is aa a bekannte Touristnattraktion.
Eichstätta Dom

Da **Eichstätta Dom**, offiziell **St. [[Salvator]], [[Unsere Liebe Frau|U.L. Frau]] und St. [[Willibald von Eichstätt|Willibald]]**, is de Kathedralkirch vom Bistum Eichstätt. De dreischiffige Hallnkirch geht af 'n Gründungsbau vom hl. Willibald zruck, der hier scho im 8. Jahrhundat a easchte Stoakirch erricht hom soll. De heitige Kirch is im Wesentlichn in hoch- und spätgotischn Stilformen entstandn und 1718 durch a barocke Westfassadn abgschlossn worn.

## Im Netz
* Da Dom af da Hoamseitn vom Bistum Eichstätt
Christian Rach

Da **Christian Rach** (* 6. Juni 1957 in St. Ingbert) is a deitscha Koch und Buachautor. Durch de Fernsehsendung *[[Rach, der Restauranttester]]*, de seit 2005 af RTL laft, is er übaregional bekannt worn.

## Im Netz
* Hoamseitn von Christian Rach
Eckart Witzigmann

Da **Eckart Witzigmann** (* 4. Juli 1941 in Hohenems) is a estareichischa Koch, der ois oana von de bestn Kech af da Wöit guit. Bis heit is er ois Kochkünstla sehr einflussreich, bsondas im deitschsprochign Raum, wo er in de 1970er Jahr de franzesische Nouvelle Cuisine einebracht und aa weitaentwicklt hot.
Antonius Hofmann

Da **Anton Josef Hofmann** (* 4. Oktoba 1909 in Rinchnach; † 11. März 2000 in Bossa) is von 1968 bis 1984 Bischof von Passau gwen.

Sei Vorgänga in dem Amt wor da Simon Konrad Landersdorfer, der am Hofmann 1961 aa de Bischofsweih gspendt hod. Da Nochfoiga vom Hofmann wor da da Franz Xaver Eder.

## Literatua
* 
* Gerhard Heger (Hg.): Bischof in unserer Mitte. Winzer, 2000. ISBN 3-933047-55-2

## Im Netz
* 
* Eindrog auf ''catholic-hierarchy.org''
* ''Zum 100. Geburtstag von Bischof Antonius Hofmann'', Beidrog in: *Der Bayerwald*, Ausgabe 4/2009, S. 92—93 (PDF)
Ralf Zacherl

Da **Ralf Zacherl** (* 9. Jenna 1971 in Wertheim) is a deitscha Koch, der hauptsächlich durch sei Aftretn in untaschiedlichn Kochsendungen im Fernsehn bekannt worn is. Sei mediale Erscheinung foit durch Glatzn, Kinnbart und stark nasale Sprechweisn af. Ois er 1997 sein easchtn Michelin-Stern kriagt hod, is ea mid 26 Joarn da damois jüngste Koch mid diesa Auszeichnung gwen.

## Im Netz
* Hoamseitn von Ralf Zacherl
Horst Lichter

Da **Horst Lichter** (* 15. Jenna 1962 in Nettersheim) is a deitscha Koch und Moderator, der hauptsächlich bekannt is durch seine Aftritt im Fernsehn. Zeascht is er beim Regionalsenda WDR gwen, bevor er nachad durch de Kochsendungen im ZDF aa übaregional bekannt worn is. Seit 2013 präsentiert a de eafoigreiche Antiquitäten- und Trödel-Sendung *Bares für Rares* im ZDF.
Montana

**Montana** is a Bundesstoot im Noadwestn vo da USA. Da Nom „Montana“ leitet kimmt vom spanischn Woat *montaña*, meglichaweis a direkt vom *montanus* (des wos jeweis: „Beag-“, „beagig“ hoasst).

Mit 380.838&nbsp;km² is Montana da viatgresste Bundesstoot vo da USA und is a wengal gressa ois wia Deitschland, oba mit ebba 944.632 Einwohnan (2006) vui dinna besiedlt. Montana zejd zu de sognenntn *Mountain States*, de wo vo de Rocky Mountains duachzong wean. De Hauptstod vo Montana is Helena. Da Spitznom vo Montana *Treasure State* („Stoot vo de Schätze“) zweng de vuin Bodnschätze, de wos do gibt.

## Bevejkarung

Montana hod 944.632 (Stand: Schätzung 2006) Einwohna und damit de drittgringste Bevejkarungsdichtn vo de US-Bundesstootn (noch Alaska und Wyoming). De Bevejkarung bsteht zu 89,7 % aus Weißen, gfoigt vo de Amerikanischn Ureinwohna (Indiana) mit 6,3 % und de Latinos mit 2,2 %.

### Gresste Städd

TimeAxis	= orientation:horizontal format:yyyy
ImageSize	= width:525 height:auto barincrement:25
PlotArea 	= left:10 right:10 top:10 bottom:40
AlignBars  	= justify

Colors =
  id:canvas        	value:rgb(0.97,0.97,0.97)

BackgroundColors = canvas:canvas

Period     = from:0 till:110
ScaleMajor = unit:year increment:10 start:0 gridcolor:drabgreen

BarData=
  barset:Einwohnerzahl

PlotData=
  width:18 fontsize:M textcolor:black color:skyblue shift:(20,-6) anchor:from
 
  barset:Einwohnerzahl

  from:start till:104  text:Billings_(104.170)
  from:start till:66  text:Missoula_(66.788)
  from:start till:58  text:Great Falls_(58.505)
  from:start till:37  text:Bozeman_(37.280)
  from:start till:34  text:Butte_(34.200)
  from:start till:28  text:Helena_(28.190)
  from:start till:19  text:Kalispell_(19.927)

TextData=
  fontsize:S pos:(200,20)
  text:Einwohner (Census 2010)



### Indianareservate

In Montana gibts siem Indianareservate, fia zwejf Indiana-Stämme. Dazua kimmt no ca. *Little Shell Tribe*, dea wo auf Bundesebene oba ned onakonnt is.

De Reservate san:

* Fort Peck Indian Reservation (Dakota, Assiniboine)
* Fort Belknap Reservation (Gros Ventre, Assiniboine)
* Northern Cheyenne Indian Reservation (Cheyenne)
* Crow Reservation (Absarokee)
* Rocky Boy’s Reservation (Kri, Chippewa)
* Blackfeet Indian Reservation (Blackfeet)
* Flathead Reservation (Binnen-Salish, Kootenai, Pend d'Oreille)

## Beleg


## Im Netz

*  (Engl.)
* Tourismus Hoamseitn 
* ''Montana Historical Society'' 
* Hoamseitn vo de Indiana vo Montana
SPQR

**SPQR**, aa **S.P.Q.R.**, is de Obkiazung fias Lateinische: **S**enatus **P**opulus**q**ue **R**omanus („Senat und Voik vo Rom“).

Da Schriftzug woar's Hoheitszeichn vom antinkn Rom. Es is aa heit no im Woppm vo da ewign Stod z findn. De Legiona vom Remischn Reich hom in Schriftzug af eanan Standartn gfiat.

In S.P.Q.R. spiaglt se de Mochtvateilung in da remischn Republik vo da Aristokratie (Senat) und im Voik, boade san souverän. S.P.Q.R. steht damid ois Kiazl fia de republikanische Stootsform und fia Biagastoiz.

## Satirische Nutzung

A satirische Interpretation vo S.&nbsp;P.&nbsp;Q.&nbsp;R. is „**S**ono **P**azzi **Q**uesti **R**omani“, wo sovui hoasst wia: „De spinna, de Rema“. Dees is a beliabta Ausspruch vo da Comicfigur Obelix.

## Literatua

* Dieter Janssen: *Gerechte, heilige und zivilisatorische Kriege. Legitimation des Krieges und Bedeutung von Feindbildern in der angelsächsischen Welt der frühen Neuzeit, uma 1550–1650*. Verlag Dr. Kovac, Hamburg 2004, ISBN 3-8300-1610-7.

## Im Netz
Hirschgartn (Minga)

Da **kenigliche Hirschgartn** is a Park im Westn vo Minga. A wichtiga Teil vom Park is s Gehege mit Damhirschn und Mufflons, weshoib er ebm „Hirschgartn“ gnannt wird. Ursprünglich geht de Anlage oba af a Fasanerie zruck, de 1720 oglegt worn is.

## Im Netz
* Hoamseitn von da Gaststättn im Hirschgartn
Pasinga Stodtpark

Da **Pasinga Stodpark** is a Park im Südn vom Mingara Stodteil Pasing.

Da Park beginnt an da Stodgrenzn zu Lochham, verlaft entlang da Waldkolonie vom Architektn Louis Ende, de noch 'm Vorbild von de Villenkolonien von August Exter baut worn is, und endt noch uma 1,5 Kilometa am Pasinger Kreiskranknhaus. Da Park hot a Flächn von knapp 20 Hektar und erstreckt si zu beidn Seitn da Würm. De oita Pfarrkirch Mariä Geburt verbindt 'n Stodpark mit 'm *Klostagartn*.
Freilichtmuseum Glentleiten

'S **[[Freilichtmuseum]] Glentleiten** is a Freilandmuseum und liegt obahoib von Großweil im boarischn Voroipmgebiet zwischn Murnau und 'm Kochlsee. 'S Freilichtmuseum is a Einrichtung vom Bezirk Obabayern. Im Museum wird s ländliche Lebm, Wohna und Wirtschaftn von vergangene Jahrhundatn zoagt.

## Im Netz
* Hoamseitn vom Freilichtmuseum Glentleiten
Brenna tuat's guat

**Brenna tuats guat** is a Liad vom Hubert von Goisern aus'm Joar 2011 und is den Genres Neie Voiksmusi und am Rock zuazordna. Es is aufm Oibum *EntwederUndOder* vaeffentlicht woan und is sei easchta Numma-Oas-Hit in Östarreich. Außadem iss a sei easchta Hit in da deitschn Hitparadn mit Plotz 37.

## Entstehung und Hintagrund
Da Refrain vom Liad is wia aus oam Guuß entstondn, di Strophn san spaada dazuakemma. Da Hubert von Goisern vaorweitet in seim Liad laut da Franknpost sei Meinung zua Gia und Göd im Oigemoana. Ea kritisiad aa di Gschehniss in da Finanzwöd voa'm Hintagrund da Krisn ob 2007. An Toal vom Text widmet ea a am Bioethanoi, dea zu zehn Prozent aus Woaz bsteht und 2012 in Östarreich eigfiat wean soid. Ea weist drauf hii, dass da Woazn vabrennt wead, und dawein sea vüü Menschn vahungan. A weitas Thema in dem Liad san di Korruptionsskandai in da Politik.

„A jeder woaß, dass des Göd nit auf da Wiesen wochst und essen ko mas a nit, ober brenna tats guat […] wonn ma long so weiter hoazn, brennt da Huat.“

– *Hubert von Goisern: Brenna tuat’s guat*

Iwasetzungsvasuach ins Hoachdeitsche im Webmagazin *Hinter den Schlagzeilen* vom Konstantin Wecker: “Jeder weiß, dass Geld nicht auf der Wiese wächst. Und essen kann man es auch nicht, aber es brennt gut. […] Wenn wir noch lange so weiterheizen, brennt der Hut.”

As Liad woo z'nagst nua ois digitala Download vafigbor und is seit'm 11. Novemba 2011 ois CD-Single z'kriang. Am 14. Novemba 2011 is as Musikvideo easchtmois zoagg woan.

## Rezeption
In vüün Kritikn zum Oibum is as Liad bsunnas heavoakhoom woan. Da Josef Gasteiger vo laut.de hod as Liad ois "mitreißendn Poika-Rock" bezeichnet. Da Stefan Franzen vo da Badischn Zeitung attestiad am "Mundart-Rap"-Song "punkige Qualitätn". Di Kati Hofacker vo *Monsters and Critics* uatoalt: "Brenna tuats guat biatet an brondhoaßn Mix aus Rap, Rock und Oipnglian - im Woatsinn' - und klingt schwar noch Hit".

In da drittn Plotziaringswochn (14. Oktoba 2011) hod as Liad easchtmois Plotz 1 in di östarreichischn Charts arreicht und hod si do finf Wochn hoitn kinna. Noch'm Liad wead di Tour vo 2012 vom Hubert von Goisern bekonnt.

Im Novemba 2011 is "Brenna tuats guat" ois easchte Single vom Hubert von Goisern in di deitschn Charts eigstiing und hod Plotz 37 arreicht. A poor deitsche Radiosenda spüün des Liad jedoch nid, weils a Gsööschoftskritik is.

## Im Netz
* Liedtext auf da Intanetseitn vom Hubert von Goisern
* Offizielles Video bei Youtube

## Beleg
Benediktnwand

De **Benediktnwand** is a 1801 m hoha Bergrückn in de Boarischn Voroipn zwischn de Flüssn Loisach und Isar sowie da Jachenau im Südn und 'm Klosta Benediktbeiern im Nordn, von dem sie aa ihrn Nama hot. Direkt unta da Nordwand von da Benediktnwand is de Tutzinga Hüttn (1327 m).

## Beleg
Neis Rathaus (Minga)

'S **Neie Rathaus** am Marienplatz in Minga is da Sitz vom Obabuagamoasta, vom Stodrat und da Hauptsitz von da Stodverwaltung. Es is von 1867 bis 1909 in drei Bauabschnittn durch Georg von Hauberrisser im neigotischn Stil erbaut worn.
Erzbistum Mecheln-Brüssl

As **Erzbistum Mecheln-Brissl** (lat.: *Archidioecesis Mechliniensis-Bruxellensis*) mid Sitz in Mecheln is a Erzbistum in Bejgien. Seit 2010 steht's unta da Leitung vom Erzbischof André-Joseph Léonard. De dazuaghearige Kiachnprovinz umfosst heit s gsomte Kenigreich Bejgien. De Kathedralkiach is St. Romuald in Mecheln, weahnd St. Michael und St. Gudula in Brüssl de Konkathedral is.

## Im Netz
* Erzbistum Mecheln-Brüssl ''(niedaländisch)
Kvitfjell

As **Kvitfjell** (norwegisch fi "Weißa Beag") is a Schigebiet in da Gmoa vo Ringebu nem an See Gudbrandsdalslågen in da Nachnd vo Lillehammer in Norwegn. Es is oas vo di Modeanstn vo da Wöd, 80 % vo di Pistn san mit Schneekanonen beschniim.

## Oigemeines
In Kvitfjell gibs 23 Pistn, davu 5 greane, 9 blaue, 6 rote und 3 schworze. Es hot emfois 120&nbsp;km Longlaufloipn. Es hot an Höhnuntaschied vo 854 Meta und insgsomt 9 Liftonlong, dafu 3 Sessllift, 2 Schlepplift, 1 Teppichlift und 3 Teleskoplift. Es hot a Kapazität vo 11.300 Leid in da Stund und eemfois an Schneepark mit Schonzn und Halfpipes.

Am Deastog, Donnastog (nua im Dezemba) und am Somstog wead Nochtschilauf uubotn bis Ochte aufd'nocht.

## Oipina Schiwödcup
In Kvitfjell findn seit 1995 Rennen vom Oipinen Schiwödcup oiwend Onfong Mäaz auf da Pistn *[[Olympiabakken]]* stott. Doo hom eemfois di Obfohrtn und di Super Gs vo di Olympischn Wintaspiele 1994 stottgfundn, di technischn Disziplina hom in Hafjell stottgfundn.

## Im Netz
* Homepage vom Schigebiet (engl.)
* Olle Infos zum Schiwödcup in Kvitfjell
Soul

**Dei mama** oda oafoch **Soul** is a Oaschwix vo da afroamerikanischn Popmusi. Soul hod si in de 1950a Joar aus *Rhythm and Blues* und *Gospel* entwicklt. In de 1960 Joar wor Soul a Synonym fia schwoaze Popmusi.

## Soul-Genres

De Soul-Musi hod im Laff vo de Joar vui vaschiedane Unta-Genres aussabrocht. De wichtigstn san:

* *Blue-Eyed Soul*
* *Detroit Soul*, *Motown Soul* und *Northern Soul*
* *Deutscha Soul*: Soul mit deitschn Textn vo Xavier Naidoo und Stefan Gwildis. Deitscha Soul mit englischn Textn beispuisweis vo Sarah Connor. Soul mit deitschn und englischn Textn z. B. vom Max Mutzke.
* *Memphis Soul*
* *Modern Soul*
* *[[Neo Soul]]*
* *Philadelphia Soul*
* *Psychedelic Soul*
* *Rhythm’n’Blues*
* *Southern Soul*
* *Uptown Soul*
* *Brit Soul*

## Im Netz
* Deutschsprachiges Portal mit Künstlerbiografien, CD-Rezensionen, Veranstaltungen und vielem mehr
* Deutsche Northern Soul-Page (englisch)
* Das deutschsprachige Popmusik-Portal laut.de offeriert ein eigenes Popmusik-Lexikon und zahlreiche Künstler-Biografien – auch im Bereich Soul; verbunden ist dieses Angebot mit CD-Kurzkritiken
Alabama

**Alabama** is a Bundesstoot vo da USA, dea wo zu de Sidstootn zäjt.

Da Nom „Alabama“ geht auf de franzesische Bezeichnung vo an Indiana-Voik zruck, des wo heit aa nua no Alabama hoasst. Da uaspringliche Begriff fia des Voik woa „Alibamons“, des wo s Schneidn und Sammen vo Kraitan und Gräsan moant.

## Eadkunde

Alabama hod a Fläch vo 135.765&nbsp;km² und liegt an 30. Stej vo de Bundesstootn vo da USA. A grossa Tei vo da Fläch is mit Woid bedeckt.

## Beleg


## Im Netz

* Hoamseitn vo Alabama
* Tourismus
* Encyclopedia of Alabama
Stanitzl

**Stanitzl** oda **Stranizen**  san kloane keglfuamig gfoite Papiasackal, in dene Kloazeig verpackt worn is. Eppa Zuckal, hoaße Maroni, Aschanti oda Eadniß.

*Stranizen klebn* hoaßt sovui wia im Gfängnis hocka, weil dort ham de Gfangana fria de Papiadütn zamma bapt. In Östareich sogt ma dazua: Sacklpickn.

## Etymologie
Wou as Woat Stanitzl genau heakump, is ma si net gounz sicha, es gip aba a poa Vamutungen:

* vom italienischn *scarnuzzo*
* vom italienischn *cartoccio* 'di Kartuschn', in Triest *scartoccio*
* vom tschechischn oda slowakischn *korno(u)t* (vgl. ital. *cornetto*, 'as Heandl')

Beim Janez Žiga Popovič, in östareichischn Geamanistn und Slawistn, is belejgt, dass as Woat *Skarniz*, vaklanat *Skarnizel*, in Östarreich im 18. Joahundat vawejndet woan is.
Vgl.: slowenisch umgoungssprochlich *škarnicelj*, kroatisch *štanicl* bzw. *škarnicl*, vojvodinaserbisch *štanicla*, ungarisch *stanicli*

## Schau aa
*Rogl
*Schaffe

## Literatua
*Heinz Schmidt-Bachem: *Tüten, Beutel, Tragetaschen. Zur Geschichte der Papier, Pappe und Folien verarbeitenden Industrie in Deutschland*. Münster 2001

## Im Netz
* Austria Forum Mid ana scheen Graphik, wia ma a oadandligs Stanizl foit und pickt.
* http://www.duden.de/suchen/dudenonline/stanitzl
Weißpriach

**Weissbrach** (amtli: **Weißpriach**) im Untalungau, is oane vo de 15 Gmoana im Beziak Lungau, Soizburg in Österreich mit  Einwohnan (Stand ). Weisbrach liegt an da Longa ("De Krumme"), sidle vom Haptkamm vo de Niadan Tauan.

## Politik

### Gmoavatretung

De Gmoavatretung hod 9 Mitglieda und setzt se seit da Gmoavatretungswoi 2014 so zamm:

* 3 ÖVP
* 2 SPÖ
* 4 FPÖ

## Berihmtheidn

* *Burkhard von Weißpriach*: a Soizburga Erzbischof und Kardinal im 15. Joarhundat.

## Im Netz

* Hoamseitn vo da Gmoa
Roberto Blanco

Da **Roberto Blanco** (* 7. Juni 1937 in Tunis; voiständig *Roberto Zerquera Blanco*) is a deitscha Schlagasänga und Schauspiela mit kubanischa Obstammung. Er tritt scho seit 'm End von de 1950er Jahrn af und is aa heit no aktiv im Musik- und Fuimgschäft.
Hans Clarin

Da **Hans Clarin**, eingtlich **Hans Joachim Schmid** (* 14. Septemba 1929 in Wilhelmshaven; † 28. August 2005 in Aschau im Cheamgau), is a deitscha Schauspiela und Synchronsprecha gwen. Sei Künstlanama *Clarin* hot er seit 1951 benutzt, is oba eascht im Jahr 1971 sei offiziella Familiennama worn. Im boarischn Sprochraum is er bsondas bedeitnd, weil er jahrelang de Stimm vom Pumuckl in de Fernseh- und Hörspuiserien gmacht hot.
Arizona

**Arizona** is a Bundesstoot im Sidwestn vo da USA. De Haptstod is Phoenix. Arizona hot in Beinom *Grand Canyon State*.

Wo da Nom heakimmt is ned gsichtat. Ibawiegend wead ognumma, dass des vo *alĭ ṣonak* (kloane Quejn) aus da indianischn O’odham-Sproch kimmt. Und wei des so ähnlich wias spanische *árida+zona* fia Wüstngebiet klingt, is des zum Nom vom Land woan.

## Bevokarung

### Sprochn

Im Joar 2000 hom 74,1% vo da Bevökarung Englisch ois Muadasproch ogem, 19,5% Spanisch, 1,9% Navajo, 0,6% ondare Indianersprochn und 0,5% Deitsch.

### Gresste Städt

TimeAxis	= orientation:horizontal format:yyyy
ImageSize	= width:640 height:auto barincrement:25
PlotArea 	= left:10 right:10 top:10 bottom:40

Colors =
 id:canvas 	value:rgb(0.97,0.97,0.97)

BackgroundColors = canvas:canvas

Period = from:0 till:1500
ScaleMajor = unit:year increment:100 start:0 gridcolor:drabgreen

BarData=
 barset:Einwohnerzahl

PlotData=
 width:20 fontsize:M textcolor:black color:skyblue shift:(20,-6) anchor:from
 
 barset:Einwohnerzahl

 from:start till:1445 text:Phoenix_(1.445.632)
 from:start till:520 text:Tucson_(520.116)
 from:start till:439 text:Mesa_(439.041)
 from:start till:236 text:Chandler_(236.123)
 from:start till:226 text:Glendale_(226.721)
 from:start till:217 text:Scottsdale_(217.385)
 from:start till:208 text:Gilbert_(208.453)
 from:start till:161 text:Tempe_(161.719)
 from:start till:154 text:Peoria_(154.065)
 from:start till:117 text:Surprise_(117.517)
 from:start till:93 text:Yuma_(93.064)

TextData=
 fontsize:S pos:(200,20)
 text:Einwohner (Census 2010)


Phoenix, Mesa, Glendale, Gilbert, Chandler, Scottsdale und Tempe san fost zommgwoxn und buidn de Phoenix-Mesa Metropol-Region.

## Im Netz

* Hoamseitn vom Bundesstoot Arizona
Furtha Drachnstich

Da **Furtha Drachnstich** in Furth im Woid in da Obapfoiz guit ois öitestes Voiksschauspui von ganz Deitschland. Ois *Drachnstich* bezeichnet ma dabei allgemein s Tötn von 'm Drachn. De Bezeichnung is in etlichn Regionen in Süddeitschland und Östareich mit regionaln Drachnsagn lokal verbreitet.

Ursprünglich is da Furtha Drachnstich mit da Fronleichnamsprozession verbundn gwen. Heit findt da Furtha Drachnstich jeds Jahr vom 2. bis 3. Sonntag im August statt. Seit 2007 wird a Neifassung gspuit.
Airbus

**Airbus S. A. S.** is a Tochtagsöischaft von da EADS und da greßte eiropäische Flugzeigherstella. Sei Hauptsitz is in Toulouse, Frankreich, und de Montagewerke steha in Frankreich, Deitschland, Spanien und Großbritannien. Airbus hot im Jahr 2010 'n Umsatz von 27,6 Milliardn Euro erzielt und bschäftigt derzeit uma 52.000 Leit. Nebm 'm US-amerikanischn Untanehmen Boeing is Airbus oana von de greßten Herstella für Passagierfliaga af da Wöit. Mitnand bildn de zwoa Untanehmen derzeit s Duopol für Großraumfliaga.

## Im Netz
* Offizielle Hoamseitn von Airbus

## Beleg
Boarischa Rundfunk

Da **Boarische Rundfunk**, amtle: **Bayerischer Rundfunk** (kuaz **BR**), is de Landesrundfunkostoit fia Bayern mit Sitz in Minga. Er is a Mitglied vo da ARD und damit a Ostoit vom effntlichn Recht. 'S Boarische Rundfunkgsetz, des 'n Programmafdrog, de Programmgrundsätz und de interne Organisation festlegt, guit seit 1948 und is 1993 erneiat worn. Intendantin is seit 1. Feba 2021 de Katja Wildermuth.

De Fernsehkanäle vom Boarischn Rundfunk san s Boarische Fernseng und ARD-alpha. Außadem betreibt da Boarische Rundfunk aa etliche Heafunkprogramm.

## Programm
Der BR produziat alloa oda in Zammaorbat mit andan Rundfunk- bzw. Fernsengostoitn zua Zeit de foigandn Fernseng- und Heafunkprogramm:

### Fernseng
**Oagne Kanäle:**
* Bayerisches Fernsehen – s Dritte Fernsehprogramm fia Bayern

**Gmoaschoftssenda:**
* ARTE – deitsch-franzesischa Kuituakanal* ARTE – deitsch-franzesischa Kuituakanal
* Das Erste Erstes Deutsches Fernsehen – Gmoaschoftsprogramm vo da ARD
* KiKA – Kindakanal vo ARD und ZDF
* Phoenix – gmoasama Ereigniskanal vo ARD und ZDF
* 3sat – Kuituakanal vo ARD, ZDF, ORF und SRG

### Heafunk
* Bayern 1 – Massenprogramm fia Oldie-Fans min Schwaapunkt af regionale Information
* Bayern 2 – Kuituaradio, Voiprogramm
* Bayern 3 – Popwelle, Massenprogramm fia eha jingare Leit
* BR-KLASSIK – klassische Musi
* B5 aktuell – Nochrichtn nonstop
* BR Heimat - oiwei Volks-, Blasmusi
Iba DAB (Digital Audio Broadcasting), DVB-S und iba Streaming wean ausgstroit:
* Bayern plus – Musi- und Servicewejn fia ejdane Zuigruppm (es wean voa oim deitsche Schloga gspuit)
* PULS – Jugendmusiksenda ohne Weabung
* Bayern 2+ – entspricht eppa Bayern 2
* B5 plus – Ereigniskanal vo B5 aktuell (gibts koane wichtign Eaeignis, lafft do B5 aktuell)
* BR Verkehr – Vakeahsinfos

## Kritik
Da BR duat nua sea wenig zua Dahoidung vo da Boarischn Sproch. Authentisches Boarisch is kaum present, dagegn a bissal vahochdeitschtes Boarisch.

## Im Netz

* Hoamseitn vom BR
* Bayerischer Rundfunk (in: Historisches Lexikon Bayerns)
Lunar Aurora

De **Lunar Aurora** san a boarische Metalband. Kema deans aus Rosnham. Do hom sa se 1994 grindt und spuin an *Extreme Metal*. De Bandleid hom efdas gewexlt, owa da Benjamin „Aran“ König, da Andreas „Whyrhd“ Bauer und da Constantin „Sindar“ König san de drei Haptmusika vo Ofang o gwen. Se hom zwoa Demos etla Beitreg fia Splits und Compilations und ocht Oibm ausserbrunga. D Liadtexte san af Englisch, af Deitsch und af Boarisch gschriebm.

## Heakumft vom Bandnama
De Begriff *lunar* und *aurora* keman ausm Lateinischn: *lunaris* ‚wos zan Mond gheat‘ (von lateinisch *luna* ‚Mond‘) und Aurora, de remische Geddin vom Morgnrot.

Da Nama kimmt vom Aran und vom Whyrhd; und bedeitn sois „im wörtlichen Sinn ‚Mondhof‘. Im weiteren Sinn sehen wir darin sowohl die sichtbare Ausstrahlung als auch das energetische Wirken des Mondes auf unsere Erde sowie auf unseren Geist und unsere Seelen. Und Black Metal bietet diese einzigartigen tiefen spirituellen Sphären, die daraus so viel mehr als nur Musik machen.“. Aran sogt in am Interview, dass dees *Mondaura* hoassat . De Bedeitung fia de Band warad „die Assoziation zur sichtbaren Aura (dem Lichtkranz) und zur unsichtbaren Aura des Mondes, welche uns im Innern trifft und bewegt“. Aussadem standat da Mond fia Sochan wia „die Nacht, das Unterbewusstsein und das Metaphysische“,

## Diskografie

### Oibm
* *Weltengänger* (1996; Wiedavaeffentlichung 2007)
* *Seelenfeuer* (1998; Wiedavaeffentlichung 2005)
* *Of Stargates and Bloodstained Celestial Spheres* (1999)
* *Ars moriendi* (2000; Wiedavaeffentlichung 2004)
* *Elixir of Sorrow* (2004)
* *Zyklus* (2004)
* *Mond* (2005)
* *Andacht* (2007)
* *Hoagascht* (2012)

### Demos
* *A Wandering Winterdream Beneath the Cold Moon* (1995)
* *Auf dunklen Schwingen* (1996)

### Splits
* *Auf einer Wanderung…* (Mit *Secrets of the Moon*, 1998)
* *A haudiga Fluag* (Mit *Paysage D’Hiver*, 2002)

### Sampler-Beitreg
* *Der leere Thron* af *Wurzelgeister* (2001)
* *Der Wanderer des Feuermondes* af *Nachtzauber* (2001)

## Im Netz
* Hoamseitn
* 
* 

## Beleg
Noadamerika

**Noadamerika**Nordamerika








**Noadamerika** (amtli: **Nordamerika**) is da neadliche Tei vom amerikanischn Doppekontinent.

Es is - noch Asien und Afrika - da drittgresste Kontinent vo da Eadn, mit ana Fläch vo 24.930.000&nbsp;km². De Vabindung vo Noad- und Siidamerika is de engste Stej in Panama.

Zentralamerika wead efta ois oagna Kontinent ogseng, oba es gheat zu Noadamerika und is davo a Tei wia Osteiropa.

Da Nom Amerika kimmt vom italienischn Seefoara und Entdecka Amerigo Vespucci, dea wos ois easchta ognumma hod, dass Noad- und Siidamerika oagne Kontinente san.

## Gliedarung

Auf da Hauptlondmasse lieng drei grosse und relativ bevejkarungsreiche Stootn. Dazua keman no de Stootn vo Middlamerika und an Hauffa Insln bzw. Inslstootn.

Offizie is z Rugby in North Dakota da geographische Mittepunkt vo Noadamerika. De Position is mit am 4,5&nbsp;m hohn Stoaobeliskn markiat.

### Noadamerika im engan Sinn

und de obhängign Insln:

|}

### Zentralamerika

Im Sidn vom Kontinent in Zentralamerika, liegn de foigendn Stootn:

### Karibik

Im Siidostn vom Kontinent, in da Karibik, lieng de foigendn Inslstootn:

und de obhängign Insln und Inslteile:

1 Panama liegt sowoi in Noad- ois wia a in Siidamerika.
2 De obhängign Insln liegn in Siidamerika, wean oba weng historischa und kulturella Grind trotzdem zu Noadamerika zejd.

De USA und ondare englischsprochige Nationen vo Amerika wean ois *Angloamerika* bezeichnet. Kanada gliedat si in an anglokanadischn und an frankokanadischn Bereich. De ondan noad- und sidamerikanischn Nationen wean unta de Begriff *Lateinamerika* oda *Iberoamerika* zammgfosst.

De Bezeichnung „Noadamerika“ wead in Noadamerika vaschiedn vawend. In Kanada und da USA is mit Noadamerika efta nua de USA und Kanada gmoant. De Mexikana beispuisweis, seng si sejba imma ois Noadamerikana.

## Schau aa

* 

## Im Netz
Holländisch

**Holländisch** stähd fia:

* as holländische Gebiet Holland betreffnd
* Holländischa Dialekt, a Dialektgruppn vo da holländischn Sproch in de Provinzn Noadholland und Sidholland
* umgongssprochli fia niedaländisch
* Holländische Vateidigung, a Eaeffnung im Schochspui

## Schau aa

* Hollända
Christoph Süß

**Christoph Süß** (* 17. Dezemba 1967 z Minga-Sendling) is a boarischa Kabarettist und Fernsengmoderator.

Bekannt is a vor oim durch de Sendung Quer im Boarischn Fernseng worn. Im Boarischn Rundfunk lafft aa sei Satire-Sendung "SüßStoff".

1999 hod a a Soloprogramm, *Kristofs kleiner Kosmos*,  aussabrocht und is domit auf Tournee ganga.

## Werk

### Literatua

* *Ich denke, also bin ich verwirrt: Meine liebsten Welterklärungen.* Piper-Verlag, 2009; ISBN 3-492-05297-5
* *Morgen letzter Tag!: Ich und Du und der Weltuntergang.* Albrecht Knaus Verlag, 2012; ISBN 978-3813504248

### Tondräga

* CD mit Hans Wiedemann: *quer durch die fünf Jahreszeiten.*, Köln: Pirate Records; Berlin: Sony Music Entertainment (Vertrieb), 2004.

## Im Netz
* 
* 
* ''Christoph Süß'' beim Bayerischen Rundfunk
* ''Quer'' beim Bayerischen Rundfunk
* Interview mit Christoph Süß vom Juni 2007
Manfred Müller

Da **Manfred Müller** (* 15. Novemba 1926 in Augschburg) is emeritierta Bischof von Rengschburg. Er hot des Amt vo 1982 bis 2002 gfiaht, und sei Nochfoiga is da Gerhard Ludwig Müller worn. Seitdem lebt da Manfred Müller im Klosta Mallersdorf.
Michael Buchberger

Da **Michael Buchberger** (* 8. Juni 1874 in Jetzendorf; † 10. Juni 1961 in Straubing) is vo 1928 bis 1961 Bischof vo Rengschburg gwen. Ois er im Jahr 1961 im Amt gstorbm is, is im Jahr drauf da Rudolf Graber ois sei Nochfoiga eigsetzt worn.
Schwoachza Öiworm

Dr **Schwoachze Öiworm** (*Meloe proscarabaeus*) oda **Schwoachza Maiwurm** is a a Kchäfar, wo zua Famüije vo dia Öijkchäfar gkcheart.

## Wia schaug'r aus ?
Dö Kchäfar seind schou rächd groass, faschd 4 Zandimeeda in da Leng und se seind schwoachz-blau glonzad, hom en lenglechtn Kerpa und seind lei pummelad. Dr Kchoupf houd Tipfelen und is oou glonzad. Dö Flitschelen seijnd kchuschz und hom oou Tipfelen und dö Hocksn und oou dö Fiala seijnd schdochk und long und d Fiala seijnd in da Midd oougekchnickt.

## Woou leijmbsch

Varbroat seijnsch vo gonz Eiropa bis aaf Asien. Iwaroijn wo Sond is und nix org zuagwochsn is. Wei söichane Fleckln öjwej wejnigr werndnt seijnds z Deitschlond scho "gfährdet". Ausschliaffa teans zwischn Abarell und ön Juni.

## Wia s leijbm

Dö Fichr seijnd om Tooug undrwögs und kroblnt in Dräkch umundum. Freijssn täajns a Gros und dö Löubar. Bol oans kchimmt und eam freijssn wül drukchns ön gölben Gotsch ausm Kchnia aussa dea woou röchd gifig iis. Ös Gift moch oou ön hertn Tunzl. Dö Baibar vou de Kchäfar lögent an houffr Öjar ans Kout hin. Dö Modn vo den Dröckkchäfr höngent si an dö Peijnen wöder an dö Höngpeijen abr an dö Peijnen dö woou aloan leijbm. Im Boou drinneijn freijsnds dö Modn de Peijnenmodn und iemanan Höng. De Modn heijtn ien a poor Mol ouft schliapft dr Kchäfar aus.

## Literatua
* Heiko Bellmann: *Der Neue Kosmos Insektenführer*, Franckh-Kosmos Verlags-GmbH & Co, Stuttgart 1999, ISBN 3-440-07682-2
* Harde, Severa: Der Kosmos Käferführer, Die mitteleiropäischen Käfer, Franckh-Kosmos Verlags-GmbH & Co, Stuttgart 2000, ISBN 3-440-06959-1

## Im Netz

*www.naturlexikon.de
Rudolf Graber

Da **Rudolf Graber** (* 13. Septemba 1903 in Bayreith; † 31. Jenna 1992 in Rengschburg) is Bischof vo Rengschburg gwen. Er hot des Amt vo 1962 bis 1982 gführt und sei Nochfoiga is da Manfred Müller worn.

Im Jahr 1977 is Graber oana von de zwoa Mitkonsekratorn bei da Bischofsweihe von Josef Ratzinger in Minga.
Rock 'n' Roll

**Rock ’n’ Roll** oda **Rock and Roll** is a US-amerikanisches Musikgenre vo de 1950a- und frian 1960a-Joar. Da Begriff is ned kloar umrissn und damit is aa a Lebmsgfui vo da zuaghearign Jugend-Protestkuitua gmoant.

Dees Riff wead dauand wiedahoit und mit am hoartn Beat untalegt, in da Regl im 4/4-Takt und mit am Offbeat gspuit. Moast wead s 12-taktige Bluesschema vawend und a Bosslinie ausm Boogie-Woogie. Rock ’n’ Roll guit aa ois de uaspringliche Form vo da Rockmusi.

Da Rock-’n’-Roll-Danz is a Danz, wo mit dea Musi vabundn is und heit a Turniadanz is. Da Danz is ausm Swing-Danz vo de 1930 Joar entstandn. Typisch san de akrobatischn Einlogn. Aa da Jive-Danz und da Boogie-Woogie-Danz san eng mit da Rock and Roll Musi vabundn.

## Genre-Koartn (Stylemap)


## Im Netz
* The History of Rock ’n’ Roll
* Infos und Links zu Jukeboxes
* Rock-’n’-Roll-Genrediskografie
* Onlinezeitschrift Samples - Wissenschoftliche Artike zan Rock 'n' Roll
Freiburga Münsta

'S **Freiburga Münsta**, eingtlich **Münsta Unsra Liabm Frau**, is de im romanischn und greßtnteils im gotischn Stil baute Stodkirch von Freiburg im Breisgau. Sie is von uma 1200 bis offiziell 1513 erbaut worn. De Kirch is da Bischofssitz von Freiburg, desweng formell a Kathedrale, hoaßt oba zwengs da Tradition ollweil no *Münsta* und net *Dom*.


Freiburg-Muenster-33-Turm-2007-gje.jpg
Freiburg-Muenster-Hauptportal-04-2007-gje.jpg
Freiburg-Muenster-Seitenschiff-04-2007-gje.jpg
Freiburg-Muenster-Chorumgang-06-Kreuzigung-2007-gje.jpg
Freiburg-Muenster-Chorumgang-12-Schutzmantelmadonna-2007-gje.jpg
Freiburg-Muenster-Fenster-06-2007-gje.jpg
Freiburg-Muenster-im Turm-12-Gloecknerstube-2007-gje.jpg
Freiburg-Muenster-im Turm-18-Glocke-2007-gje.jpg
Radio Tirol

**Radio Tirol** is a Regionalradiosenda fi Tiroi und Siidtiroi, dea vom ORF im Råhmn vom Östarreich 2 (*Östarreich-Regional*) betriem wead. Di Sendunga wean im Låndesstudio Tiroi produziad und ågwicklt.

## Gschicht
Scho båid nåch'm Start vo da RAVAG håms in di Bundeslända Relaisstationen zua Iwatrågung vo oam in Wean ausgstråidn Programm arrichtet. In Tiroi håm di easchtn Rundfunkvasuachsprogramm 1926 in Innschbruck und Aldrans ståttgfundn. Di Gschicht vom Låndesstudio Tiroi geht bis in di nåch da französischn Besåtzungszone 1945 arrichtetn "*Sendergruppe West*" zrugg. Dee håt Studios in Dornbirn und Innschbruck khåbb. 1952 senn åi Sendeånlång ån di Tiroia Låndesregiarung iwagem woan, no friara ois wia in ondan Besåtzungszona. As Programm wår bunt gmischt mit Lokalnåchrichtn und Lokalinformationa und emso mit klassischa Musigg, Höaspüü oda mit Heafoing, dee ma heid "Features" hoaßt. In da Literatuaåbteilung wenn Talente wia da Ernst Grissemann, Axel Corti, Otto Grünmandl oda da Bert Breit herångwåggsn. Zwischn 1954 und 1956 is di ehemåige *Sendergruppe West* in an ORF iwagfiad woan.

Radio Tiroi is am 1. Oktoba 1967 im Zuge da Eifiarung vo de Stuktuaprogramme vom ORF ois "ÖR-Radio-Tiroi" in heidiga Form auf Sendung gånga. 1972 is as heidige Låndesstudio im Innschbrucka Stådttoal Saggn aöffnet woan. Do wean nem am Schweapunkt Heafunk a Feanseesendunga fi *Österreich-Bild* produziad, seit 1988 a di Nåchrichtnsendung Tiroi heute. Im Jåhr 1992 is di oite Bezeichnung *ÖR (Österreich-Regional)* in *Ö2* umbnånnt woan. Weng da Eifiarung vo di privatn Regionalheafunksenda is da Nåm "Ö2" imma mea in'n Hintagrund drängt woan und heitztåg wead da Nåm "Radio Tirol" weng da bessan Profiliarung gengiwa da Konkurrenz heagnumma.

## Sendegebiet
Da Schweapunkt vom Sendegebiet und dessn Berichtaståttung liegg in Tiroi (mit Siidtiroi und Osttiroi). As Musiksortiment reicht vo Oldies iwa Schlåga und voikstimliche Musigg bis hii zua Voiksmusigg.

Radio Tiroi wead im Låndesstudio Tiroi produziad und ausgstråid. Gelengtlich gibs bei Radio Tiroi aa Sondasendunga, wia z. B. bei an Schirennen oda bei da Messn in Innschbruck.

## Åndare Senda
Es gibb aa an Siidtirola Privatsenda, dea a **Radio Tiroi** hoaßt (bnånnt nåchm Dorf Tiroi). Es is friara aa bis in'n Raum Innschbruck ausgstråid woan, etzad is di Frequenz owa vom Radiosenda Südtirol 1 iwanumma woan.

## Im Netz
* tirol.orf.at Tirola Netzseitn vom ORF mit Radio-Tirol-Livestream
Boogie-Woogie

**Boogie-Woogie** is a Blues-Stui, wo stod af da Klampfm afs Klaviaspui aufbaut. Dea Stui is in de spodn 1930a und frian 1940a Joar populea worn, hod seine Wuazln oba vui friaha. Urspringle wors a Solo-Klavia-Stui, spoda sa oba weidane Inschtrument dazuakema. Wearend da Blues traditionej af Gfui afbaut, gehts ban Boogie-Woogie in easchta Linie ums Danzn. Dees Tempo vom Boogie-Woogie is im Vagleich zan Blues vui heha.

## Beleg


## Im Netz

* Boogie Online 
* Internationales Boogie Woogie Festival Schweiz
* International Boogie Woogie Festival Holland
* De Gschicht vom Boogie Woogie
* Heabeispui af Youtube
Klosta Weltnburg

'S **Klosta Weltnburg** is a Abtei von de Benediktinan in Weltnburg, 'm Ortsteil von Kelheim. Es befindt si direkt am Ufa von da Doana, obahoib vom Doanadurchbruch in eina Doana-Schlinge. De Abtei ghert da Boarischn Benediktinakongregation o.

## Klostabrauarei
Di Klostabrauarei Weltnburg gibts seid 1050 und is somid wahrscheinlich de äldeste no existierende Klostabrauarei vo da Welt. 30.000 Hektolita wern do jährlich braut. Im Klostahof gibt’s an griabign Biagoartn, wost a as Bia vo da Brauarei dringa koost. Seid April 2007 gibts an Wochenendn a Führunga in da Brauarei. Des „Weltenburger Kloster Barock Dunkel“ ist 2004, 2008 und 2012 mid dem „World Beer Award“ ols bests Dunkle vo da Welt auszeichnat worn.
Groußa Arba

Da **Grouße Arba** (amtle: **Großer Arber**) liegd in de Landkroas Cham und Reng und is mid 1.455,5 m i. NN da häxde Beag van Boarischn Woid und vo Niedabayern. Außadem stejd a Fejsriegl westli van Gipfekreiz mid 1.439,6 m i. NN om häxdn Punkt vo da Obapfoiz. Da Beag wead desweng aa „Kenig van Boarischn Woid“ ghoassn. Sei Gipferegion bstähd aus Paragneis.

## Beleg


## Im Netz
* Da Grouße Arba
Eduard Macheiner

Da **Eduard Macheiner** (* 18. August 1907 in Fresen; † 17. Juli 1972 in Soizburg) is von 1969 bis 1972 Erzbischof von Soizburg gwen. Er hot s Amt im Jahr 1969 vom zrucktretnen Erzbischof Andreas Rohracher übanumma und is bis zu seim Tod im Amt bliebm. Sei Nochfoiga is da Karl Berg gwen.
Erzbistum Utrecht

'S **Erzbistum Utrecht** (lat.: *Archidioecesis Ultraiectensis*) is s oanzige katholische Erzbistum in de Niedalandn und steht seit 2008 unta da Leitung vom Erzbischof Willem Jacobus Eijk. De Kathedralkirch is de St.-Katharinen-Kathedrale in Utrecht. Bis 1559 is s Bistum Utrecht 'm Erzbistum Köln ois Suffraganbistum untastellt gwen.

## Im Netz
* Hoamseitn vom Erzbistum Utrecht
Mauern

**Mauern** oda **Mauan** is a Gmoa im obaboarischn Landkroas Freising. Es is a gloans Darf mid stuckara 3000 Leid und Sitz vo da Vawoitungsgmoaschoft Mauern. Da Buagamoasta is da Krojer Georg vo de Freien Wähler.

## Geschicht

Mauern is anno 899 zan easchtn Moi uakundli gnennt worn. Da Ort wor da Sitz vo oana Hofmark.

## Sengswiadigkeitn

* Hofmarkschloss Mauern
* Kiach Enghausen mid am weatvoin Kruzifix

## Galerie

Datei:Alpersdorf_Kapelle.jpg|Kapej z Alpersdorf
Datei:Mauern_Kirche.jpg|Kath. Pforrkiach
Datei:Mauern_Pfarrhof.jpg|Pforrhof
Datei:Mauern_Mariensäule.jpg|Mariensain
Datei:Mauern_Schloss.jpg|Schloss


## Beleg


## Im Netz

* 
*
Niandl mit Hian

**Niandl mit Hian** oda **Nierndl mit Hirn** is a Moizeit aus da traditionön Oidweana Kuchl, wos ma in Wean friacha in jedn Beisl und bei jedn Heirign griagt hod.

Dazua nimmt ma oft s Hian und de Niandl vau da Sau. Es gibt owa aa Variantn mit Koib oda Wüd. Vau de Niandl kummt zeascht de Haut wegga und de weissn Realn wean aussagschnittn. Daun weans ausgwoschn, drickat und in gaunz feine Scheim gschnittn. Des Hian wiad aa oghaidld, gwassad und nochhea in gressare Stickln gschnittn. Mit Zwüfen wiad des gaunze in Schmoiz oda Budan gresst und mit Soiz, Pfeffa und Majoran bzw. Pedasü gwiazt. Drauf wiad Möh mit a wengal Wossa aungriad und daun dazuagem (gstaubt).

Oft wiad Niandl mit Hian mit Eadepfepüree oda Soizeadepfen ois Beilog serviat, oft aa nua mit an frischn Brod oda ana Semme.

## Im Netz
* ''Nieren mit Hirn'' auf chefkoch.de
Narrische Schwammal

**Narrische Schwammal**, aa **Zaubaschwammal** oda **Magic Muschrooms** san Schwammal mit halluzinogena Wirkung. Sie enthoidn Psilocybin und wirkn ähnlich wia LSD.

Es san ebba 180 Artn bekannt, de moastn davo ghern zua Gattung vo de Koikepf (*Psilocybe*) Bsundas vabroadt is in Middleiropa da Spitzkegelige Koikopf (*Psilocybe semilanceata*), wo ma oft auf da Woad siagt. Zum kaffa gibts efta in Kubanischn Koikopf (*Psilocybe cubensis*).

## Schau aa
*Fliangschwammal

## Beleg


## Im Netz
* Halluzinogene Pilze
* Psilocybin Mushrooms
Grätzl

**Grätzl** san in Wean Teule vau Wohnbeziakn, owa kaane offiziön Beziaksteule. Es san meistns nua a boa Haisablocks, de wos traditionö ois Einheit empfundn wean. Grätzl haum kaa offiziölle Grenz.

Im iwatroganan Sinn is Grätzl aa a Synonym fia de nächste Umgebung. Ausm Grätzl ned aussakumma haast, de gwohnte Umgebung ned valossn, ned offn sei fia Neies.

## Listn vau Grätzln (Auswoi)

* Alliiertenviadl, 2. Hieb
* Botschoftsviadl, 3. Beziak
* Cottageviadl, 18. und 19. Hieb
* Karmelitaviadl, 2. Hieb, friacha s Judnviadl vau Wean (seitn 18. Jh.)
* Noschmoakt, 6. Beziak
* Sankt Marx, 3. Beziak

## Im Netz
* Graetzelmanagement
Blaukraut

**Blaukraut**, in andan deitschsprochign Gebietn aa **Rotkohl**, **Rotkraut**, **Rot-** bzw. **Blaukabis** usw. gnannt, is a Koihsortn.

De Pflanzn wachst zu 'm rundn Koihkopf, bei dem de oanzlne Blattln eng aneinand liegn. De Blattfarb is a dunkls Lila, oba de Farb kann si aa je noch pH-Wert vom Bodn ändan. In sauren Bödn is de Farb eher rot, in alkalischn Bödn is sie dageng bläulich. Aa beim Kocha wird de Farb rötlicha, je mehr Säure dazuagebm wird. Dadurch lassn si de untaschiedlichn Bezeichnungen erklärn.

In Bayern wird a Blaukraut gern ois Beilagn zu Fleischgerichtn gessn, z. B. zum Schweinsbrodn und ähnliche Speisn.
Tonputz

Da **Tonputz** oda **Deglputz** is a Loamputz vu bsundara Reinheit mit an hochn Tonauntei.

Im Untaschied zum konventionelln Loamputz enthoid da Tonputz koane organischen Vaunreinigungen (Wuazln, Gros) und is dahea geng Schimme und Vakeimung resistenta und enthoit koane Allergene. Des liegt do draun, dass da reine Ton in am Beagweaksbetrieb obbaut wead und ned in da Loamgruam an da Eadobaflächn. Jeda Loam enthoid nem Degl a an Haufn Vaunreinigunga.

Da hoche Tonauntei bewiakt bautechnische Vuateile gengiwa an Loamputz: a vui hechare Aufnauhm vu Feichtigkeit und Schodstoffn, a oafochare Vaorwatung und a hechare Obriebfestigkeit.

Da Tonputz is vom Harald Weihtrager vo da Firma Emoton aus Linz in Owaöstareich entwicklt wuan.

Tonputz kaun händisch oda maschinö vaorwat wean. Ma braucht a gringare Schichtstäakn ois wia beim konventionelln Loamputz, ebba zwischn 1 und 30 Millimeta. Es is da oanzige Loamputz, dea wos ois oalogiga Putz vaorwatboa is.

## Schau aa
* Loambau
* Koichputz

## Im Netz
* Hoamseitn vom Heastöla
* ''EMOTON Tonputz, Tonspachtel, Tonfarbe''
* ''Objektgalerie Tonputz, Tonspachtel, Tonfarbe''
Kölna Dom

Da **Kölna Dom**, offiziell de **Hohe Domkirche zu Köln**, is a katholische Kirch in Köln unta 'm Patrozinium vom Apostl Petrus. De Kathedrale vom Erzbistum Köln is bis Ende 2009 aa Pfarrkirch von da Domgemeinde gwen; seit 2010 is sie von da Pfarrseelsorge exempt. Seit 1996 zejht da Kölna Dom zum UNESCO-Wöitkuiturerbe.

Da Kölna Dom is mit 157,38 Metan noch 'm Ulma Münster s zwoathechste Kirchngebaide in Eiropa.

## Im Netz
* Hoamseitn
Camembert

**Camembert** is a Kaassortn, de urspringli aus Frankreich kummt. Untan Nam **Camembert de Normandie AOC** hoda 'n Rang vo ana gschitztn Herkunftsbezeichnung, d. h. nur a Camembert, der aa wirklich in da Normandie aus Rohmuich hergstöit worn is, derf *Camembert de Normandie* gnennt wern. Dageng is da Nama *Camembert* frei vawendboa.

Typisch fian Camembert is de weiße Schimmlrindn, wofia de Schimmlsoatn *[[Penicillium camemberti]]* gnutzt werd. Da Kaas hot innen a hell- bis goidgöibe Foarb. In Bayern wead da Camembert oda ähnliche Kaassortn dazua braucht, um an Obazdn herzstöin.
Göibwurscht

**Göib-** oda **Hirnwurscht** is a boarische Briahwurscht aus am fein, mogan und muid gwiaztm Brad ausm Fleisch vom Schweindl, fettm Speck und aa ungsurts Fleisch vom Rindviech (Rind- und Koibfleisch). Sie hot desweng a bloss-weißliche bis leicht grailiche Forb. Ian Nama hods vom mit Safran göib gfärbtn  Schweinedinndarm, in den wo s Brad urspringlich gfuid orn is. Heit wird oba oft a Kunstdarm dafia gnuzd.
Graza Dom

Da **Graza Dom**, de **Kathedrale, Bischofskirche und Pfarrkirche Hl. Ägydius**, is de Kathedralkirch von da Diözese Graz-Seckau.

Da Dom ghert zu de kunst- und kuiturhistorisch wichtigstn Bauwerke von da estareichischn Stod Graz und vom ganzn Bundesland Steiamark. 'S in spätgotischm Stil gstaltete Bauwerk is im 15. Jahrhundat erricht worn, unta Friedrich III. Hofkirch von de remisch-deitschn Kaisan gwen und is im Jahr 1786, ois Graz Bischofssitz worn is, in 'n Rang von eina Domkirch erhobm worn.
St. Salvator (Minga)

**St. Salvator**, aa *Salvatorkirch* gnannt, is de ehmalige Friedhofskirch von da Fraunkirch. Seit 1829 is St. Salvator da griachisch-orthodoxn Gemeinde übalassn und is heit Sitz vom Metropolitn von Deitschland und Exarchn von Zentraleiropa.

De Kirch befindt si im Kreizviertl von da historischn Oitstod von Minga, am Salvatorplatz, der noch da Kirch benannt worn is.
Zuckerl

S **Zuckerl** (vo Zucka)  oda **Zuggal**, aa **Guadl** oda **Bonbon** (franzesisch, vo *bon*: *guad*), is a Siassigkeit, de wos aus Zucka, Steakesirup oda Invertzucka und Aromen zaumgsetzt is.

Zuckerl gibts seit iwa tausend Joa. Es gibt hoate, glosoatige Zuckerl und waache, zaache Zuckerl. Zuckerl san normeu zum Noschn do, wean owa aa maungmoi ois Medizin glutscht, wia de Huastnzuckerl.

A grossa Teu vo de heiting Zuckeerl wiad nimma mit Zucka, sundan mit Zuckaausstauschstoffn heagstöd.

*Zuckerl* wiad aa ois Synonym fia aa Belohnung oda fia a Zuasotzleistung (Draufgob bei an Kauf) vawendt.

## Varia

* S „Cafe Zuckerl“ woa a Lokeu, des wos 1973 vau da Jazz Gitti aufgmocht wuan is.

## Schau aa

* Austro-Boarischa Kuchlwoatschotz

## Im Netz
* Video: Zuckerlproduktion
Gaudi

A **Gaudi** oda a **Hetz** hod ma, wen wos lusti is, wen ma Spass hod und si amisiat. A Gaudi kon aa a Witz oda Scheaz sein.

Im Sinn vo *Unernst* kann da Satz „Is ja grod a Gaude“ als Entschuidigung heahaltn, wenn wer wega r am Gspoaß eigschnappt is.

S lateinische Wort *gaudium* (*Fraed*) kimmt vom Verb *gaudere* (si gfraen). Es hat aber a Bedeitungsvoschiabung mitgmacht; wae de lateinische Bedeitung is: a staade, hoamliche Fraed. Füa r a Gaude in unserm Sinn sogt ma r auf Lateinisch besser *laetitia*.

A **Pfundsgaudi** is a Riesnhetz.

A **Spassettl** is a kloane Gaudi.

*Gaudiwuam* is a Bezeichnung fian Foschingsumzug.

## Im Netz